جراند ثيفت اوتو : فى

جراند ثيفت اوتو ڤى () او جى تى ايه ڤى (GTA V) هيا سلسة العاب طورتها استديوهات روكستار نورث و نشرتها شركة روكستار جيمز  علشان تتصنف على انها لعبه عالم مفتوح واكشن , فى السنين بداية من سنة 2011 الى 2013 اعلنت شركة روكستار جيمز عن لعبتها الجديدة جاتا 5 لمحرك ريج الجديد محرك ريج هو المحرك اللى استخدم لعمل اساسيات لعبه جراند ثيفت اوتو : فى و بفيزياء وواقعية مختلفة عن باقى الاجزاء الى قبلها و فى 2013 تم نشر منشور فى موقع الشركة يثبت ان اللعبه كانت هاتكون فى 2013 اصدرت اللعبه لأول مره على منصات (اجهزة) بلاى ستيشن 3 , اكس بوكس 360 و 2014 على منصة بلاى ستيشن 4.

 الحكايه 
بعد 9 سنين من عملية سطو فاشلة فى لودن دورف , نورث يانكتون ,مايكل تاونلى يخون صديقيه تريفور و براد , يقتل براد ويهرب تريفور الى سان دى شورز و مايكل يزيف موتة ويسافر للوس سانتوس الى هيا مدينة اللعبه الاصلية , وبيتحط تحت برنامج حماية الشهود بأسمة المزيف مايكل دى سانتا , فى وسط الاحداث دى بنتعرف على شخصيتين , فرانكلن كلنتون و لامار دافيس , فرانكلن يعمل مع شخص يسمى سيميون , سيميون بيطلب من فرانكلن انه يسرق عربية جيمى الى هو ابن مايكل لانه اتأخر فى سداد فلوس العربية , بيحاول فرانكلن لكن مايكل بيكتشف المؤامرة على بنت فيتسلل للجراج ويختبئ فى الكرسى الخلفى للعربية ويضع فرانكلن تحت ضغط التهديد بالسلاح ويقولة ورينى المحل بتاع سيميون ويكسر فرانكلن الواجهة الازاز بتاعت المحل , مايكل وفرانكلن بيتعرفوا وبيبقوا اصحاب و فى يوم يرج مايكل للبيت علشان يلاقى مراته بتخونة مع مدرب التنس , بيهرب مدرب التنس ويستخبى فى بيت احد تجار المخدرات المكسيكيين يسمى مارتن مادرازو , بيفتكر مايكل ان ده بيته فا بيطربقة فوق نفوخ مدرب التنس , مدرب التنس بيكلمة وبيقولة ده مش بيتى انا بستخبى فيه بس , رجع مايكل بيته لاقى مارتن مادرازو ورجالتة مستنيينة على الباب وبيهددوا وبيطلب منهم الاتنين تعويض وقدرة اكتر من 100 مليون دولار قيمة البيت , بيكلم مايكل صاحبة القديم ليستر العقل المدبر , علشان يحاول يساعدهم , بيسرقوا محل مجوهرات وبيهربوا , وبيسمع تريفور فيلبس عن الحكاية دى فا بيقرر انه يسافر لوس سانتوس علشان يشوف مايكل , بعدها من مقابلة بين الاتنين فى خناقة بين عيلة مايكل وتريفور بيدخل فى وسط الاحداث دى بيتصحبوا الاتنين وبيتعرف فرانكلن على تريفور وبتبدأ تلعب بال3 شخصيات , بيعملوا مهمات وبيتدخل اشخاص من ال FIB و IAA علشان يحاربوهم لكن بيطلب ديف نورتن الى هو عميل FIB طلب من التلاته انهم يقتحموا المبنى بتاع ال FIB ويمسحوا تاريخ شخص اسمه ستيف هانز وبيستغل مايكل الفرصة فا بيمسح سجلاته الاجرامية عند الFIB وتتواجد فى اللعبه شركة امن الى هيا حكومة غير شرعيه اسمها ميرى ويذر بعد وقت طويل بتسيب عيلة مايكل مايكل , بيسكن مع تريفور وبرتجعله عيلتة بعد وقت , بعد ما يفكروا فى الفلوس بيعملوا اكتر العمليات جرءة فى التاريخ , سرقة ملايين سبائك الذهب من الوحدة المكزية Maze Bank , قبل كده بيروح تريفور لمايكل وبيفتكر ويقولة اذا مكنتش انت ميت يبقى مين فى قبرك , مايكل يرد معنديش فكرة خالص , تريفور بيفتكر صاحبهم براد والى حصل فى نورث يانكتون فا بيسافر لنورث يانكتون وبيلحقة مايكل وبيحفر القبر وبيلاقى براد مدفون مكانة , مايكل بيتخطف على ايد عصابة صينية فرانكلن بيسمع بالخبر فا بيروح ينقذة وعيلتة بترجع , تريفور بينقذ مايكل من هجوم FIB و IAA و ميرى ويذر عايزين يقتلوة بيظهر تريفور وبينقذة , بيتصالحوا وبيعملوا السرقة , بعدها اللعبه بتعرض عليك 3 اختيارات:

A : قتل تريفور وانت كده هتلعب ب مايكل و فرانكلن بس.

B : قتل مايكل وكده انت هتعب ب تريفور وفرانكلن.

C : تسيبهم يعيشوا وتقتل اعداء مايكل وفرانكلن وتريفور وكده انت هتلعب بالتلاتة.

 طريقة اللعب 
المرة دى فى الجزء دة ممكن تلعب ب 3 شخصيات هم: فرانكلن و مايكل و تريفور , الفكرة كانت مطروحة فى جزء جراند ثيفت اوتو: سان اندرياس.

 مصادر 

 لينكات برانيه 
ويبسايت رسمى

تصنيف:ڤيديو جيم 2013
تصنيف:ڤيديو جيم مطوره فى المملكه المتحده
تصنيف:ڤيديو جيم ويندوز
تصنيف:ڤيديو جيم جراند ثيفت اوتو
تصنيف:ڤيديو جيم لنظام اكس بوكس ون
تصنيف:ڤيديو جيم لنظام بلاى ستيشن 3
تصنيف:ڤيديو جيم لنظام بلاى ستيشن 4
تصنيف:العاب روكستار
تصنيف:العاب منظور شخص اولانى
تصنيف:جراند ثيفت اوتو: سان اندرياس
تصنيف:ڤيديو جيم لنظام اكس بوكس 360
تصنيف:ڤيديو جيم يدعم سيستم موشن كاپشر